tomron87/hebrew-wikipedia-sentences-corpus huggingface dataset:
בתוך העמודה כל אחד ממרכיבי התערובת נמשך לפאזה הנחה בעוצמה שונה עקב שוני בתכונות הפיזיקליות או הכימיות שלו.
לכן הפאזה הנחה מעכבת כל מרכיב במידה שונה על ידי הצמדה זמנית שלו אליה, מכאן שלכל מרכיב מהירות שונה, ולכן זמן השהות שלו במערכת שונה.
כלומר, מרכיבי התערובת יוצאים מהקולונה בזמנים שונים, ובכך מופרדים.
בקצה הקולונה יש צינור שמוביל אל מתקן שנקרא גלאי (בגרסה הנפוצה בשימוש הגלאי הוא ספקטרופוטומטר הפועל באורכי הגל של אור נראה ואור אולטרא סגולי) שתפקידו לעקוב אחרי כל מרכיב ומרכיב, ולאתר את רגע היציאה שלו, ובעזרת שעון פנימי.
המערכת מציינת את זמן השהות של החומר בקולונה, והוא נקרא זמן השהייה Retention Time.
החומרים מתגלים בצורה של שיאים - Peaks - (פיקים) בתוך גרף שנקרא כרומטוגרמה - Chromatogram.
זמן יציאתו של השיא שמייצג את החומר המסוים מאפשר זיהוי ראשוני של החומר וגובהו מאפשר חישוב כמותו, כפי שניתן ללמוד מתוך הספר Quantitative analysis using chromatographic techniques.
הרוב המוחלט של הפרדות ואנליזות בעזרת HPLC כיום נעשה באופן הכרומטוגרפי (chromatographic mode) שנקרא היפוך פאזות - Reversed Phase .
בשיטת ה-Reversed Phase החומרים מתעכבים במערכת ככל שהם הידרופוביים יותר.
יש גם מצעים הידרופוביים פולימריים המשמשים כפאזות נחות כאשר יש צורך בתמיסות ב-pH קיצוני או מצעי הכלאות של סיליקה עם קבוצות אורגניות.
ברוב השיטות הקיימות כיום להפרדת חומרי רפואה משתמשים בקולונות מטיפוס C-18 שנקראות לעיתים בשמות מסחריים כמו ODS (Octadecylsilane) או RP-18. ככל שהפחמימן שקשור לפאזה הנייחת ארוך יותר כך מתעכבים יותר מרכיבי הדוגמה ומתאפשרת ההפרדה ביניהם.
הפאזות הנעות הן תערובות של מים וממסים אורגניים פולאריים, ברובם המכריע מתנול ואצטוניטריל.
התערובות הללו מכילות לרוב תוספים שונים כמו בופרים (אצטאט, פוספאט, ציטראט), או חומרים פעילי שטח (אלקיל-אמינים או אלקיל-סולפונאטים) או תוספים מיוחדים (EDTA).
המטרה בשימוש בתוספים כאלו או אחרים היא הגברת היעילות או הסלקטיביות, ובעיקר השליטה בהשהיית המומסים.
הגורמים המשפיעים על מידת ההשהיה של מומסים במערכות ה-Reversed Phase הם כדלקמן:
האופי הכימי של שטח הפנים של הפאזה הנחה שארוזה בקולונה
סוג הממסים המרכיבים את הפאזה הנעה ויחסי נפחיהם, וכן התוספים שלהם
האופי הכימי של שטח הפנים של הפאזה הנחה
האופי הכימי של פני השטח של הפאזה הנייחת נקבע על ידי סוג הפחמימן הקשור על פני הסיליקה ג'ל, על ידי מידת הכיסוי שלו (Bonding Density) ביחידות של umole/m2, על ידי איכות וטוהר הסיליקה ג'ל ועל ידי מרכיבים שונים של הפאזה הנעה הספוחים באופן קבוע על פניו.
ככלל, ככל שמספר הפחמנים בפחמימן הקשור אל הסיליקה גדול יותר, כן גדלה יכולתו להשהות מומסים אורגניים בתנאי שמשווים בין אחוזי הכיסוי זהים.
כלל נוסף הקשור באופי שטח הפנים של הפאזה הנחה הוא, שככל שגדול יותר מידת הכיסוי שלו על ידי הפחמימן, כך גדלה מידת ההשהיה של כל המומסים האורגניים.
קולונות נחשבות להידרופוביות יחסית אם מידת הכיסוי עולה על umole/m2 3.
גורם חשוב באופי של שטח הפנים של העמודות הוא התוספים פעילי השטח, או במינוח המקצועי "יוצרי זוג-יונים" (Ion Pairing Reagents).
אלה הם תוספים כמו אלקיל-אמינים (triethylamine, tetrabutylamine או אלקיל-סולפונטים (dodecylsulfonate, heptyl, hexyl or octyl sulfonates), הנספחים על פני הפאזה הנחה ההידרופובית ומצפים אותה במטען חיובי (האמינים) או שלילי (הסולפונאטים).
בצורה כזאת הם יכולים להשפיע מאוד על מידת ההשהיה של מומסים טעונים חשמלית.
הרכב הממסים של הפאזה הנעה – חוזק ממס (Modifiers and Solvent Strength)
שני הגורמים משפיעים על זמני ההשהייה של מרכיבי הדוגמה, המומסים.
אחד הוא סוג הממסים המרכיבים את הפאזה הנעה והשני הוא היחסים ביניהם.
בהגדרה, ממס חלש גורם למרכיבי הדוגמה המומסים להשתהות יותר בעמודה, וממס חזק יותר גורם להם לנדוד מהר יותר ולצאת מוקדם יותר.
בזכות זאת ניתן ליצור תערוכות ממסים שישפיעו באופן שונה על כל אחד ממרכיבי הדוגמה.
ככלל, הממס החלש ביותר בשיטת היפוך הפאזות ה-Reversed Phase הוא המים, והוא גם הממס הפולארי ביותר.
כשמוסיפים למים ממסים אורגניים כמו מתנול MeOH או אצוניטריל או איזופרופנול, מחזקים את כוח ההמסה של הפאזה הנעה ובכך מזרזים את זמני היציאה של מרכיבי הדוגמה.
ככל שאחוז הממס האורגני במים גבוה יותר כך גם יורדים זמני ההשהייה.
כאשר מדובר בדוגמאות המכילות מומסים בעלי קבוצות פונקציונליות מיוננות, כמו אמינים, קרבוקסילטים, פוספאטים, פוספונאטים, סולפאטים וסולפונאטים, ניתן לשלוט בדרגת היינון של הקבוצות הללו בעזרת שימוש בבופרים בפאזה הנעה.
קבוצות קרבוקסיליות במומסים מקבלות מטען יותר ויותר שלילי ככל שה- pH של הפאזה הנעה עולה מעל ל-pKa שלהן, ואז הן הופכות את כל המולקולה לפולארית יותר.
כלומר, העלאת ה-pH של הפאזה הנעה מעל 4–5 = pH (שהוא תחום ה-pKa המקובל לקבוצות קרבוקסיליות) מורידה את מידת ההשהיה של חומרים המכילים קבוצות קרבוקסיליות, והפוך, שימוש בפאזה ענה ב-pH נמוך מ־4 יגביר את ההשהיה שלהם כי אינן מיוננות.
לעומת זאת, חומרים המכילים קבוצות פונקציונליות בסיסיות כמו אמינים, שתחומי ה-pKa שלהם מעל 8, יתעכבו יותר ויותר ככל שיעלה ה-pH של הפאזה הנעה, ויתקרב ל־8 משום שהם פחות מיוננים, ולכן פחות פולריים.
מאחר שבדרך כלל אסור להשתמש בעמודות Reversed Phase בפאזות נעות בעלות pH גבוה מ־8 והשליטה על מידת ההשהיה של אמינים בתחום זה היא מוגבלת.
בעזרת סוג זה של כרומטוגרפיה מפרידים חומרים יוניים בתמיסות מימיות ממקורות סביבתיים, תעשייתיים וביולוגיים, כיום היישום הוא בעיקר לאניונים אי-אורגניים.
האריזה בנויה ממצע גרגירי של סיליקה ג'ל או פולימרים, או הכלאה ביניהם, לכן היא מסוגלת לעמוד בלחצים גבוהים יחסית הנהוגים בטכניקת HPLC.
תהליך ההפרדה מתואר בסכימה המצורפת כאן.
על פני שטח האריזה של הקולונה קשורות קבוצות פונקציונליות מיוננות חיובית (אמינים) או שלילית (סולפונאטים או קרבוקסילאטים), אליהן קשורים יונים נגדיים לאיזון חשמלי, למשל OH- הוא יון נגדי לאמינים ו-Na+ הוא יון נגדי לקרבוקסילטים והסולפונטים.
כאשר לדוגמה מגיעים מומסים טעונים שלילית אל הקולונה שעל פניה קשורות קבוצות אמיניות חיוביות עם יון נגדי שלילי, הם יוצרים במהלך נדידתם בקולונה קשר יוני עם הקבוצות החיוביות האלה, תוך כדי החלפת היונים הנגדיים השליליים שלהן, מכאן השם "חילוף יונים" – Ion Exchange.
ככל שצפיפות מטענם של מרכיבי הדוגמה גדולה יותר כך הם מתעכבים יותר ומושגת ההפרדה ביניהם.
הקולונות הפולימריות מסוגלות לעמוד בתנאי pH קיצוניים, אך יש להן נטייה לתפוח או להצטמק לפי הרכב הפאזה הנעה, והן רגישות יותר ללחצים גבוהים.
לעומתן קולונות מחליפי יונים המבוססות על סיליקה ג'ל עמידות בלחצים גבוהים, אך הן רגישות לתנאי pH קיצוניים, שדווקא הם נדרשים לעיתים קרובות.
מערכת ה-HPLC המתאימה לסוג זה של כרומטוגרפיה היא לעיתים קרובות אל-מתכתית בכל חלקיה, או בנויה ממתכת אל-חלד אינרטית או מטיטניום באיכות טובה, כדי שתוכל לעמוד בתנאים קיצוניים של חומצה ובסיס בפאזה הנעה.
הגלאים הנפוצים ביותר הם גלאיי מוליכות חשמלית, אך גם יש שימוש לגלאים אלקטרוכימיים או גלאי ספקטרומטרית מסה בחלק מהשיטות.
גלאי המוליכות מודד כל הזמן את מוליכות הפאזה הנעה, וכאשר מופיעים מומסים בעלי מוליכות שונה מזו של הפאזה הנעה מתקבל סיגנל.
הסיגנל הוא חיובי, אם מוליכותם גבוהה מזו של הפאזה הנעה, או שלילי אם היא נמוכה ממנה.
מאחר שהפאזות הנעות מורכבות בדרך כלל מבופרים, שיכולים להגיע לריכוזים גבוהים ולערכי pH קיצוניים, לעיתים יש צורך להשתמש באביזרי 'דיכוי' יונים Ion Suppression שמורידים את כמות היונים בפאזה הנעה בעלת המוליכות הגבוהה מדי, כדי לקבל אותות ניתנים לכימות מהמומסים.
כרומטוגרפיה בפאזה נורמלית - Normal Phase
הכרומטוגרפיה נוזלית בפאזה נורמלית מתחלקת לשני סוגים, האחד מתרחש בסביבה אל-מימית והשני בסביבה מימית.
כרומטוגרפיה בפאזה נורמלית - בסביבה אל-מימית
כרומטוגרפיה בפאזה נורמלית - Normal Phase Chromatography בסביבה אל-מימית היא אחת מצורות ה-HPLC הראשונות שיוצרו, ידועה גם כרומטוגרפיית ספיחה.
בשיטה זו הפרדת התערובת מתבצעת על בסיס הספיחה לפאזה הנחה, ההבחנה בין מרכיבי התערובת השונים נוצרת בעזרת הבדלי הקוטביות ביניהם, או הבדלים כימיים של פני השטח בינם לבין הפאזה הנחה.
בשיטה זו, הפאזה הנחה היא קוטבית - פולארית, המבוססת על סיליקה ג'ל ללא מתמירים או אלומינה, ואילו הפאזה הנעה היא לא קוטבית - א-פולארית, אל-מיימית, המבוססת על ממסים כמו הקסאן או הפטאן עם תוספים כמו אתנול ואיזופרופנול.
לפיכך שיטה זו מתאימה בעיקר להפרדת מומס בסביבה בלתי-קוטבית.
מרכיב הדוגמה נמשך, ולכן מעוכב על ידי, הפאזה הנחה הקוטבית.
עוצמת הספיחה גדלה ככל שהמרכיב פולרי יותר.
נוסף על גודל הקוטביות, ישנם עוד גורמים המשפיעים על מידת המשיכה של מרכיבי הדוגמה: טיב קבוצות הקצה, ההפרעות הסטריות באנאליט.
יוצא מכך שניתן להשתמש בשיטה זו להפרדת איזומרים מבניים.
כרומטוגרפיה בפאזה נורמלית בסביבה מימית היא כרומטוגרפיה מודרנית יותר שבה גם כן הפרדת התערובת מתבצעת על בסיס ספיחה לפאזה הנחה כאשר ההבחנה בין מרכיבי התערובת השונים נובעת מהבדלי הקוטביות שביניהם, או הבדלים מבניים.
וגם כאן הפאזה הנייחת היא פולארית, מבוססת סיליקה ג'ל אי אורגנית או הכלאה עם קבוצות אורגניות.
השוני כאן הוא בכך שהפאזה הנעה היא גם פולארית - קוטבית מאוד, ומבוססת על מים וממס נוסף בדרך כלל אצטוניטריל כממס עיקרי.
המולקולות המופרדות הן בעיקר פולאריות מאוד, וההשהייה שלהן עולה ככל שהן פולאריות יותר, הן אינן מסיסות בממסים של הפאזה הנורמלית האל מימית אלא רק בפאזות מימיות שמצליחות להריץ אותן דרך הפאזה הנייחת הפולארית מאוד.
כרומטוגרפיית ניפוי על סמך גודל מולקולרי Size Exclusion Chromatography - SEC
כרומטוגרפיית ניפוי על סמך גודל מולקולרי מתוארת בספר Size Exclusion Chromatography.
היא נקראת גם Gel Filtration Chromatography - GFC בעיקר בקרב מדעני מדעי החיים, ובקרב הכימאים האורגניים היא ידועה גם כ-Gel Permeation Chromatography - GPC.
סוג זה של כרומטוגרפיה נועד להפריד חומרים גבוהי משקל מולקולרי, פולימרים, בעזרת עמודות - קולונות עשויות מג'ל מיוחד שמסנן אותם לפי גודלם כפי שמתואר בספר Column Handbook for Size Exclusion Chromatography.
עמודה קלאסית טיפוסית היא בעלת אורך צינור של 25–30 ס"מ וקוטרו כ־3-10 מ"מ ארוזה בגרגרים בקוטר של 5–10 מיקרומטר, עשויים מג'ל מיוחד בעל נקבוביות גדולות מאוד.
אריזת הקולונות משמשת כמעין נפה להבחנה בין מולקולות על פי גודלן.
קוטר נקבוביות האריזה קובע איזה תחום משקלים מולקולריים תפריד הקולונה.
כאשר החומרים בעלי המשקל המולקולרי הגבוה יותר לא מצליחים לחלחל דרך החלקיקים של אריזת העמודה הכרומטוגרפית, הם עוקפים את הגרגירים שבה וזורמים עם הפאזה הנעה שבין הגרגירים ויוצאים בזמן קצר יותר מאשר אלה שמצליחים לחלחל אל תוך חלקיקי האריזה ולעבור דרך ארוכה יותר.
לכן סדר זמני היציאה הוא שקודם יוצאים החומרים הגדולים ואחריהם הקטנים יותר לפי סדר המשקלים המולקולריים.
כדי להרחיב את תחום המשקלים המולקולריים הניתנים לאנליזה מנמוכים מאוד, למשל כמה אלפים בודדים, עד לגבוהים מאוד, למשל מאות אלפים, נהוג לעיתים קרובות להשתמש במערך של קולונות בעלות אריזה בנקבוביות בגדלים שונים קשורות זו לזו בטור.
כאשר מדובר בפולימרים בעלי פעילות ביולוגית, בדרך כלל הפאזות הנעות הן מימיות, ואילו כאשר מדובר בפולימרים סינתטיים וחומרים פלסטיים הפאזות הנעות בדרך כלל הן אל-מימיות.
בדרך כלל מטרת ההפרדה היא לקבוע משקל מולקולרי, או יותר נכון פיזור המשקל המולקולרי של המומסים (Molecular size distribution).
הגלאים בהם משתמשים הם בעיקר גלאיי מקדם שבירה: Refractive Index (RI), בשל העובדה שפולימרים ביולוגיים כמו פוליסכרידים, או פולימרים אורגניים תעשייתיים הם חסרי בליעת אור בתחום ה-UV, אך נותנים תגובה טובה ורגישה מספיק בגלאי מקדם שבירה.
כדי לגלות ולכמת חומרים פולימריים בעזרת גלאי מקדם השבירה, צריך להתקיים התנאי הבא: חייב להיות הפרש משמעותי בין ערך מקדם השבירה RI של הפאזה הנעה הנקייה לבין ערך מקדם השבירה RI של החומר המומס בתוך אותה הפאזה הנעה.
כלומר ערך ה- ΔRI בין תמיסת החומר בפאזה הנעה לבין הפאזה הנעה הנקייה צריך להיות גדול מספיק כדי שהגלאי יבחין בחומר ויציג אותו כפיק בכרומטוגרמה.
כדי לקבוע פיזור משקל מולקולרי של מומסים חייבים קודם לכן לכייל את המערכת בעזרת חומרים ידועים, סטנדרטים, שמשקלם המולקולרי מוגדר וידוע, כמתואר בציור המצורף כאן.
הכיול נעשה כך שבונים גרף כיול שמקשר את זמני ההשהיה של קבוצת הסטנדרטים למשקלם המולקולרי.
לאחר שקשר זה ידוע, ניתן להזריק למערכת חומרים שאינם ידועים ולקבוע את משקלם המולקולרי לפי זמני ההשהיה שלהם.
התשובה הסופית לאפיון משקלים מולקולריים של פולימרים ניתנת בדרך כלל ב"פיזור המשקל המולקולרי" שהוא בעצם פונקציה המתארת את הכמות היחסית של כל משקל מולקולרי, והיא מוצגת כמערך של המומנטים של הפיק המתאר את הפיזור הזה:
ככל שערך ה-Polydispersity גבוה יותר מ־1 החומר מורכב מאוכלוסייה בעלת פיזור גדול יותר של משקלים מולקולריים.
המומנטים האלה קשורים גם לתכונות פיזיקליות של הפולימרים.
מאחר שזמני ההשהיה במכשיר כזה חייבים להימדד במדויק, כי מחשבים מהם משקל מולקולרי, יש חשיבות רבה מאוד לרמת הביצועים של מכשיר ה-HPLC בשמירה על קצב זרימה קבוע ומדויק.
זמני ההשהיה מתייחסים ל-log MW, כלומר, בתנאים מסוימים שינוי ב־1% של קצב הזרימה יעלה או יוריד עד כ־10% מהמשקל המולקולרי של המומס.
אחת הדרכים המקובלות להתמודד עם אי-דיוקים של משאבות ה-HPLC בעבודה עם GPC היא שימוש בחומרי ייחוס שנותנים פיק ייחוס (Reference Peak).
בוחרים חומר שמופיע בסופה של הכרומטוגרמה ונותן אפשרות לנרמול של זמן ההשהיה.
איפוס הגלאי נעשה על ידי מדידת הסיגנל שלו כאשר הפאזה הנעה ממלאת את שני התאים שבו, של הייחוס ושל הדוגמה.
ואז, כאשר מגיע מומס אל תא הזרימה של הדוגמה הוא גורם לשינוי במקדם השבירה של האור העובר דרכו, וגורם להופעת סיגנל חיובי או שלילי, תלוי אם הוא מעלה או מוריד את מקדם השבירה.
הסיגנל הזה הוא פרופורציונלי לריכוז הדוגמה.
מאחר שמקדם השבירה רגיש ביותר לטמפרטורה חשוב מאוד להקפיד שהגלאי מצויד באמצעים שונים לשמירה טובה של טמפרטורות תאי הזרימה.
בדרך כלל אחת הסיבות הנפוצות ביותר לחוסר היציבות של האותות בגלאים אלה (שמתבטא ב-Noise and drift של קו הבסיס - baseline) היא המבנה הלוקה בחסר של אמצעי השמירה על הטמפרטורה.
כמו כן יש לוודא שהקולונות נמצאות בתנור השומר על הטמפרטורה, ומצויד באלמנט מחליף חום כדי שהתהליך כולו יתרחש בטמפרטורה אחידה.
המשקלים המולקולריים המתקבלים הם יחסיים בלבד לפי ההרכב הכימי של הסטנדרטים בהם השתמשו לכיול.
יש לזכור שאם מחברים כמה גלאים בטור חייבים להביא בחשבון את הזמן שנדרש לחומר הנבדק לעבור ביניהם, מה שמכונה Delay - עיכוב.
הספר Modern HPLC for Practicing Scientists מתאר שימושים נרחבים בטכניקת HPLC שנחשבת לטכניקה אנליטית מדויקת שיכולה לאתר ולכמת מרכיבים רבים (גם מאות מרכיבים) בבת-אחת, בריכוזים נמוכים מאוד.
חסרונותיה הם עלות מיכשור גבוהה יחסית, וצורך מתמיד בתחזוקה.
תודות ליתרונותיה הטכניקה משמשת בתעשיות שונות המשתמשות בתערובות בעלות מרכיבים רבים, כמו מזון, נפט, ביוטכנולוגיה ובמיוחד היא נפוצה בתעשיית התרופות שבה נדרש דיוק רב.
ל-HPLC שימושים רבים בתחומי תעשייה ומחקר שונים.
השימוש הנרחב ביותר של HPLC הוא בתעשיית התרופות - בתעשייה זו רשויות המדינות המעניקות אישורים לייצור, הפצה, ומכירה של תרופות (כמו מנהל המזון והתרופות האמריקני, ה-FDA) דורשות פיקוח הדוק על כל מרכיבי התרופות.
אחת הדרכים לקבוע אילו מרכיבים תרופה מכילה ומה ריכוזם היא הפרדה ב-HPLC.
היתרונות בשיטה זו הם היכולת לנטר מרכיבי דוגמה בריכוזים נמוכים (בניגוד למשל לגרווימטריה), ולנטר מאות מרכיבים בעת ובעונה אחת בניסוי אחד (בניגוד למשל לספקטרוסקופיה) בשילוב עם גלאיי מס ספקטרומטריה.
בתעשיית הנפט (פטרוכימיה) - נפט אינו חומר אחיד, אלא נכרה מהאדמה כתערובת בת מאות מרכיבים (ולפעמים אף אלפים), שהרכבה משתנה על פי מיקום גאוגרפי ועומק השאיבה.
לכן נוצר צורך לאפיין את הרכב התערובת של הנפט הנשאב.
גם כאן יתרון ל-HPLC, משום שהיא מפרידה את כל מאות המרכיבים בניסוי אחד, ויותר מכך, כמעט כל מרכיבי הנפט הם הידרופוביים, לפיכך כרומטוגרפיה בפאזה נורמלית יעילה מאוד להפרדתם.
בתעשיית המזון - לדוגמה, אחת הדרכים המקובלות לאפיון קפה היא HPLC, משום שגם קפה היא תערובת בת מאות מרכיבים שהרכבה משתנה מאזור גאוגרפי למשנהו.
גם דרכי העיבוד של קפה מנוטרות בעזרת HPLC, כך למשל, מודדים את כמות הקפאין שנותרה בקפה "נטול קפאין.
כפי שניתן לראות בספר Food Analysis by HPLC יש מאות שיטות לקביעת מרכיבים במזון טבעי או מתועש בעזרת HPLC.
HPLC מצוי גם בשימוש המדע הפורנזי, כלומר בשירות המעבדות לזיהוי פלילי של המשטרות בעולם.
לדוגמה, בפעולתן של המשטרות לאכיפת פקודת הסמים הן ניצבות מול האתגר של הוכחה כי אבקה מסוימת היא סם המצוי בפקודה.
לא זאת אף זאת, עליהם להביא ראיות שיהיו קבילות בבית המשפט.
אחת השיטות שבהן משתמשת המשטרה היא אפיון הסם ב-HPLC.
כלומר הבלש ממיס את הסם ובוחן אותו ב-HPLC, אחר כך בוחן גם דגימה מוכנה מראש של הסם אותו הוא חושד שגילה.
אם מתגלה התאמה בשלש מרכיבים מן התערובת, הדבר קביל כהוכחה שלפנינו הסם החשוד.
ה-HTC Sensation הוא מכשיר טלפון מתקדם ("סמארטפון") שעוצב ויוצר על ידי חברת HTC.
המכשיר הוכרז רשמית על ידי HTC ב-12 באפריל 2011 והוא מריץ מערכת הפעלה אנדרואיד 2.3, מכיל מעבד כפול-ליבה, ומסך מגע מסוג S-LCD ברזולוציה של qHD בגודל של 4.3 אינץ' ורזולוציה של 256 פיקסלים.
המכשיר מבוסס על מעבד קוואלקום MSM8260 והמצלמה שמשולבת בו היא מצלמת 8 מגהפיקסל.
זהו המכשיר הראשון מבית HTC שהושק רשמית עם ממשק HTC Sense 3.0. נוהגים להשוות את המכשיר ל-סמסונג גלקסי S II, בעיקר בזכות המאפיינים הטכניים הדומים ומערכת ההפעלה המקבילה.
המכשיר נמכר לראשונה על ידי Vodafone באירופה, כולל בריטניה, במאי 2011. מכשיר תואם הושק בארצות הברית כחודש לאחר מכן, תחת השם HTC Sensation 4G לשימוש ברשת הסלולרית של חברת T-Mobile.
בישראל המכשיר נמכר על ידי משווקים פרטיים, שהביאו אותו מארצות הברית או מאירופה, ואינו נמכר על ידי חברות הסלולר המובילות.
מכשיר זה סיפק שדרוגים לכוח העיבוד של המכשיר (1.5GHz לעומת 1.2GHz במכשיר המקורי), סוללה חשמלית משופרת (1730mAh) וגרסת אנדרואיד חדשה (2.3.4).
חיצונית המכשיר ניתן לזיהוי בקלות בזכות הרמקול האדום שלו, השינוי בכפתורים והמצלמה הראשית.
המכשיר סופק עם אוזניות שעוצבו מחדש וכונו בשם YourBeats earphones (שדרוג של אוזניות iBeats).
עם צאתו, מכשיר זה נמכר גם בישראל, בפער של כ-500ש"ח לעומת המכשיר הרגיל.
חודש לאחר מכן, באוקטובר 2011, שוחררה גרסה מיוחדת נוספת עם Beats Audio, שכונתה HTC Sensation XL עם Beats Audio.
המעבד הוא מדגם MSM8255 עם ליבה יחידה.
ההבדלים לא משמעותיים, בולט בהם גודל המסך (4.7 אינץ').
בנוסף - בשונה משאר המכשירים, מכשיר זה עוצב חיצונית בצבע לבן, וברזולוציה מעט נמוכה.
ה-HTC Evo 3D הוא מכשיר מכשיר טלפון מתקדם ("סמארטפון") שעוצב ויוצר על ידי חברת HTC.
המכשיר מריץ מערכת הפעלה אנדרואיד 2.3 ("Gingerbread") ומתאפיין ביכולות מיוחדות של יצירה והצגת תוכני תלת-ממד.
ה- Evo 3D מצויד בזוג מצלמות 5 מגה-פיקסל, כדי שיוכל לקלוט שתי תמונות בו זמנית ועל ידי כך להפיק תמונת עומק.
מתג פיזי מאפשר החלפה בין מצב צילום רגיל - זהו מצב דו-ממדי, ובין מצב צילום תלת-ממד.
ניתן לבצע צילום תלת-ממד גם של תמונות סטיל, וגם של וידאו.
כאשר המכשיר מכוון לצלם דו-ממד, רק אחת מהמצלמות נמצאת בשימוש.
צילום וידאו באיכות HD מתבצע עד לרמה של 720p (בניגוד למכשיר האח, HTC Sensation, היודע לצלם וידאו באיכות של 1080p).
תמונות התלת-ממד שצולמו ב-Evo 3D מוצגות על גבי הצג המיוחד של המכשיר (אוטו סטריאוסקופי).
צג זה לא דורש מהצופה להרכיש משקפיים על מנת לצפות בתמונות תלת-ממד.
טכנולוגיה זו מתאפשרת באמצעות שכבת LCD נוספת הנמצאת מעל צג ה LCD הרגיל של המכשיר.
עם זאת, מיקום הצופה חייב להיות בזווית ספציפית מול המסך, כדי שיוכל להרגיש בתמונת התלת-ממד בבהירות.
בדומה לשאר מכשירי HTC, המכשיר נמכר בתפוצה רחבה בארצות הברית, קנדה, אירופה, אוסטרליה ואסיה (כולל המזרח התיכון).
בארצות הברית המפעילה העיקרית של המכשיר היא Sprint.
בישראל המכשיר נמכר על ידי משווקים פרטיים, ואינו נמכר על ידי חברות הסלולר המובילות.
HTC FLYER הוא מחשב לוח שעוצב ויוצר על ידי חברת HTC ומריץ את מערכת ההפעלה אנדרואיד 3.2 ("Honeycomb").
המחשב הוכרז ב-Mobile World Congress בשנת 2011 ויצא לשוק בחודש מאי באותה שנה.
המחשב הוא בעל מעבד חד-ליבה של 1.5 GHz.
ניתן לרכוש עט דיגיטלי מתוצרת HTC, אשר באמצעותו המשתמש יכול לכתוב הערות על המסך ולצייר ציורים.
העט פועל על בסיס סוללות מיוחדות, AAAA, הניתנות להחלפה.
המחשב כולל Wi-Fi ,GPS ובלוטות' 3 וקיים גם דגם הכולל אפשרות ל-SIM סלולרי.
כולל שני מיקרופונים לשיפור ההקלטה, ושתי מצלמות, אחת מאחור בת 5 מגה פיקסל ואחת נוספת מצידו הקדמי של המחשב.
תומך ביישומי אדובי פלאש בגלישה באינטרנט.
המחשב מגיע עם ממשק של HTC בשם HTC Sense 3.0, אשר כולל מסך בית מעוצב ומסך נעילה.
HSBC ארנה (בפורטוגזית: HSBC Arena), הידוע גם בשמות Arena Olímpica ("ההיכל האולימפי"), Arena Multiuso ("ההיכל הרב-תכליתי") ו-Rio Arena ("היכל ריו"), הוא אולם ספורט הממוקם בבארה אולימפיק פארק שבשכונת בארה דה טיז'וקה בריו דה ז'ניירו.
האולם נחנך ב-2007, לקראת המשחקים הפאן-אמריקאיים שנערכו בעיר באותה שנה, כחלק מה"ספורט סיטי קומפלקס סנטר" שכלל אז גם את מרכז ספורט המים מריה לנק ואת ולודרום בארה ולקראת האולימפיאדה יכלול מתקני ספורט נוספים.
HSBC ארנה מכיל 15,430 מקומות ישיבה.
במהלך המשחקים הפאן-אמריקאיים 2007 נערכו באולם תחרויות התעמלות וכדורסל.
לאחר מכן אירח גם את אליפות העולם בג'ודו (2007), טורניר הטניס של ריו (2009), טורניר MMA (2011) ומספר קונצרטים שבחלקם הופיעו אומנים בינלאומיים מוכרים ואף כוכבי נוער אמריקאיים.
בהופעות יכול האולם להכיל עד 18,000 מקומות.
בספטמבר 2014 אירח האולם את צמד משחקי הגביע הבין-יבשתי בכדורסל בהשתתפות הקבוצה המקומית פלמנגו ומכבי תל אביב (זוכת היורוליג ב-2014).
קבוצת פלמנגו ניצחה בסיכום שני המשחקים וזכתה בגביע.
באולימפיאדת ריו דה ז'ניירו (2016) אירח ההיכל את תחרויות ההתעמלות, ההתעמלות האומנותית והטרמפולינה.
בזמן המשחקים, מספר המקומות באולם צומצם מעט לכ-12,000 צופים בלבד, כיוון שהוסרה טבעת המושבים התחתונה.
HTC One הוא טלפון חכם מתוצרת חברת HTC המבוסס על ידי מערכת ההפעלה אנדרואיד.
הטלפון החכם הוכרז ב-19 בפברואר 2013, באירועים בניו יורק ובלונדון.
הוא ממשיך דרכו של מכשיר הדגל לשנת 2012 של HTC, ה-HTC One X.
ה-HTC One זכה לשבחים רבים בסקירות, אבל לא זכה להצלחה מסחרית.
HTC One כולל מסך מגע בגודל 4.7 אינץ' ברזולוצית HD מלאה 1080p, עשוי כולו מאלומיניום, רמקולי סטריאו, מצלמת 4MP הכוללת את תכונת ה-ULTRA PIXEL ומנגנון ייצוב אופטי, ממשק SENSE 5.0 הכולל את ה-BlinkFeed (שאוסף מידע מרשתות חברתיות ומאתרי חדשות), חיישן אינפרא-אדום (IR) המשמש כשלט רחוק למכשירים שונים.
ל-HTC One הייתה את צפיפות הפיקסלים הגבוהה ביותר בהשקתו - 469 פיקסלים לאינץ' (PPI).
במהלך חודש פברואר 2014, הכריז איגוד התקשורת העולמי על ה-HTC One כסמארטפון השנה לשנת 2013. מכשיר הדגל שהוכרז אחריו הוא ה-HTC One M8, גרסת 2014 של מכשיר זה.
HTC One עשוי מאלומיניום, אשר לטענת HTC הזמן שלוקח לרקע אותו עבור כל מכשיר הוא 200 דקות.
למכשיר יש שני מקשי ניווט: בית וחזור.
סמל HTC הנמצא בין שני הכפתורים אינו כפתור.
למכשיר יש שני רמקולים סטראופוניים, ובעת האזנה באוזניות במכשיר מופעלת טכנולוגיה של BEATS המשפרת את איכות הסאונד.
HTC One כולל מסך מגע בגודל 4.7 אינץ', SUPAR LCD 3 שכלל את צפיפות הפיקסלים (PPI) הגבוהה ביותר בהשקתו, 468 פיקסלים לאינץ' (זאת לעומת 445 במכשיר ה-NEXUS 5 ו-326 ב-Iphone 5,5c,5s).
המצלמה במכשיר ברזולוציית 4MP עם טכנולוגיית ULTRA PIXEL הכוללת חיישן ייצוב אופטי היכול לצלם וידאו ב-1080P.
למכשיר חיישן אינפרא אדום (IR) המשמש כשלט למכשירים שונים.
למכשיר יש את פלטפורמת ה-Snapdragon 600 הכוללת מעבד מרובע ליבות במהירות 1.7GHz .
ה-HTC One מגיע בשני נפחי אחסון: 32GB ו-64GB ללא אפשרות הרחבה.
ה-One M8 הוא טלפון חכם מתוצרת חברת HTC המהווה מכשיר הדגל לשנת 2014 של החברה.
המכשיר הוכרז במהלך תערוכת MWC 2014 שהתקיימה בברצלונה והוא ידוע גם בתור גרסת 2014 ל-HTC One המקורי.
המכשיר כולל מסך מגע מסוג LCD בטכנולוגיית IPS בגודל 5.0 אינץ' ברזולוציה של 1920X1080 (רזולוציית HD מלאה), היוצרת צפיפות פיקסלים של 441 פיקסלים לאינץ'.
המכשיר כולל רמקולים קדמיים, אך בשונה מה-HTC One המקורי, אינם כוללים את טכנולוגיית השמע מבית Beats.
המכשיר כולל את מערכת ההפעלה Android בגרסת 4.4 "קיטקט", עם ממשק ה-Sense מבית HTC.
המכשיר כולל מצלמה אחורית ברזולוציית 4.0 מגה פיקסל, וכולל גם עדשה נוספת למיקוד התמונה.
המכשיר כולל בנוסף ; מצלמה קדמית ברזולוציית 5.0 מגה פיקסל, אותה מכנה חברת HTC מצלמת "סלפי".
המכשיר כולל גם את פלטפורמת הסנאפדרגון 801 מתוצרת חברת קוואלקום, הכולל את המעבד המרובע ליבות ה-Krait 400 במהירות שעון של 2.3GHz.
המכשיר כולל 16GB או 32GB של אחסון פנימי, הניתן להרחבה באמצעות כרטיס MicroSD ו-2GB זיכרון RAM.
הממשק המובנה במכשיר כולל מגוון של מחוות המשמשות לפתיחת המכשיר כאשר הוא נעול.
בנוסף לכך, כולל המכשיר את ממשק ה-BlinkFeed, שהשתפר מה-HTC One המקורי.
למכשיר מצב תצוגה ייחודי הנקרא "תצוגת נקודות", בו המעטפת של המכשיר מכסה ומגנה על מסך התצוגה, אך דרך "מסננת" נקודות של המעטפת מוצגים נתונים שונים, ואף ניתן לבצע פעולות במסך המגע, ולענות ולסיים שיחות - ללא פתיחת המכסה.
בנוסף לגרסה הראשית של ה-One M8, חברת HTC הוציאה לשוק מכשירים נוספים הדומים ל-M8:
One Mini 2 - גרסה מוקטנת ומוזלת של המכשיר
One E8 - מכשיר עשוי מפלסטיק במקום מתכת
One M8 Eye - מכשיר עם מצלמה משופרת באיכות 13 מגה-פיקסל
הביקורות שיבחו את עיצוב המכשיר, המסך והמהירות, שיש אף טוענים שזהו הטלפון החכם המהיר ביותר הכולל את מערכת Android.
אך טענו כי המצלמה צריכה שיפור.
iLo (ראשי תיבות של: Integrated Lights-Out) היא טכנולוגיה משובצת נשלטת שרת מבית HP אשר מאפשרת יכולות ניהול מחוץ לרשת.
החיבור הפיזי הוא של פורט אתרנט אשר נמצא ברוב שרתי "Proliant" מסדרת 300 ואילך.
iLo נותן פונקציונליות דומה לטכנולוגיית LOM (ראשי תיבות של lights out management) המוצעת על ידי ספקים אחרים, כגון סאן/אורקל, דל, IBM, DRAC, וסיסקו CIMC.
iLo מאפשר לבצע פעולות על שרת HP מעמדה מרוחקת.
לכרטיס iLo חיבור נפרד לרשת וכתובת IP משלו.
אל הכרטיס שלו אפשר להתחבר בפרוטוקול HTTPS (שהוא HTTP עם הצפנת TLS).
אתחול השרת (כגון אם הוא "תקוע" - אינו מגיב ברשת הרגילה)
ממשק פיקוד מרוחק (Remote Console) - ייתכן וידרוש רישוי מורחב (Advanced License)
הוספת (Mount) דיסק CD/DVD מרוחק או "Image"
תמיכה מלאה ב-CLI דרך פורט RS-232, (מוגבל עקב אי יכולת לגשת את מקשי הפונקציות)
גירוסקופ מסוג HRG (ראשי תיבות של: Hemispherical Resonator Gyroscope תרגום: "גירוסקופ כיפת תהודה"), נקרא גם גירוסקופ כוס-יין או גירוסקופ פטרייה עושה שימוש בכיפה המיספרית חלולה היושבת על בסיס עבה.
הכיפה מובאת לתהודת כפיפה על ידי כוחות חשמליים המיוצרים על ידי אלקטרודות על מבני קוורץ המקיפים את הכיפה.
האפקט הגירוסקופי נוצר על ידי תכונה פנימית של גלי הכפיפה העומדים.
לגירוסקופ HRG אין חלקים נעים כלל ולכן נחשב לאמין.
רמת הדיוק של HRG טובה בערך בסדר גודל אחד יותר מטכנולוגיות מתחרות (RLG, FOG) והוא זול יותר מהן.
בנוסף, ה-HRG מאפשר כיול מדיד ללא ייחוס חיצוני.
הרכיב העיקרי ב-HRG הוא כיפה, כיפה זו תהיה עשויה בדרך כלל מקוורץ באיכות גבוה ותעבור עיבוד כך שתהיה מאוזנת, כלומר סימטרית סביב הבסיס.
הכיפה מצופה בחומר מוליך, ומשמשת למעשה כאנודה, קטודות שמוצבות מסביב לכיפה מבפנים ומבחוץ מרטיטות אותה, כך שנוצרות ארבע נקודות אפס, שלא רוטטות כלל.
ארבע נקודות אלו נשארות במיקום קבוע על הכיפה כל עוד הכיפה לא מסתובבת, כאשר הכיפה מסתובבת מיקום נקודות האפס על הכיפה נע במהירות פורפוציונלית למהירות הזוויתית.
את התנועה הזו של נקודות האפס חשות קטודות מסביב לכיפה, והגודל הנמדד מתורגם למהירות זוויתית.
כמו בכל מכשיר מדידה פיזיקלי, גם ל-HRG יש שגיאות מדידה.
למרות שאיננו יכולים לדעת את מודל השגיאה המדויק, אשר ייצג את השגיאה כהוויתה, מקובל להשתמש במודל שגיאה חלקי הכולל פולינום מסדר ראשון בתוספת רעש לבן על מנת לבטא את שגיאות המדידה המשמעותיות.
שגיאת סחיפה (Drift) - שגיאה קבועה.
שגיאת קנה מידה (Scale Factor) - שגיאה שתלויה בגודל המדידה.
שגיאה זו לא בהכרח סימטרית, כלומר ייתכן הבדל בין שגיאה שמתפתחת כאשר המדידה חיובית לבין כאשר המדידה שלילית.
רגישות לתנאי סביבה - שגיאה שמשתנה בהשפעת הטמפרטורה, הפרעות אלקטרומגנטיות או רעידות בסביבת המדיד
HSK (ראשי תיבות של Hànyǔ Shuǐpíng Kǎoshì, התעתיק הסיני במנדרינית תקנית של 漢語水平考試 (בסינית מסורתית) ושל 汉语水平考试 (בסינית מפושטת).
מילולית: "מבחן רמה בסינית"), הוא מבחן רמה רשמי מטעם ממשלת סין, הבודק ומדרג את דרגות השליטה בשפה הסינית הסטנדרטית כשפה זרה בקרב דוברים שאינם ילידים, בדומה למבחן ה-TOEFL העוסק בשפה האנגלית.
המבחן מיועד במקור עבור המגזר האקדמי והעסקי, ובהתאמה גם השאלות המופיעות בו מכילות תוכן אקדמי (מלבד ברמות הנמוכות, המחייבות שימוש בשפה פשוטה מחיי היום יום).
המבחן פוּתח ב-1984, ונערך לראשונה מחוץ לגבולות סין בשנת 1991. מאז התפשט למדינות רבות כולל ישראל.
כיום המבחן נערך לפחות פעם שנה באוניברסיטת תל אביב והאוניברסיטה העברית, על ידי נציגויות מכון קונפוציוס.
גרסה מעודכנת של הבחינה לשפה עדכנית יותר (המכונה "The new HSK") הוצגה במרץ 2010, ומאז מנוהלת על ידי שלוחה של משרד החינוך הסיני (Hanban), והיא זו שנמצאת בשימוש כיום.
נכון ל-2014, היו בכל העולם 860 מרכזי בחינות, מתוכם 530 מרכזים מחוץ לסין, ב 112 מדינות.
בסין גופא ישנם 330 מרכזים הפזורים ב-71 ערים.
כיום, מוסדות רבים ברחבי העולם מוצאים את מודל ההערכה של ה-HSK כאמין, ולא פעם נוהגים לדרוש במפורש תעודת HSK ברמה המבוקשת על מנת לקבל מועמדים לתוכניות לימודים, מלגות ומקומות עבודה.
מבנה בחינת HSK הישן, עד שנת 2010 דירוג מבחן (等第) אוצר מילים(מצטבר) רמה(级别) הגדרהHSK
מתקדםסימנים: 2865ביטויים: 884011 מתקדם A10 מתקדם B9 מתקדם C* - איןHSK
מתחילסימנים: 2194ביטויים: 52578 בינוני A7 בינוני B6 בינוני Cסימנים: 1603ביטויים: 30525 מתחיל A4 מתחיל B3 מתחיל C** - איןHSK
בסיסיסימנים: 800ביטויים: 10333 בסיסי A2 בסיסי B1 בסיסי C - אין*בדרך כלל מהווה את סף הכניסה לתחומים מקצועיים.**בדרך כלל נדרש עבור תוכניות למידה שאינן עוסקות בשפה עצמה.
סין החלה בפיתוחו של המבחן בשנת 1984 באוניברסיטת בייג'ינג, והוא הוכרז כמבחן הערכה הסטנדרטי הלאומי של סין בשנת 1992 (בגרסתו הקודמת).
כבר ב-2005 כמות השימושים במבחן עברה את המיליון הראשון.
עד 2010, המבחן התבצע ב-11 דרגות הערכה ב-3 קטגוריות (מתחיל, בינוני ומתקדם).
הצלחה בבחינות ברמות 3–8, היוותה תנאי קבלה לאוניברסיטה סינית עבור זרים.
הרמה תשיעית ומעלה נחשבה לסטנדרט המצופה מדוברים שאינם ילידים, המעוניינים לפעול בעולם העסקים הסיני.
כיום ניתן לבצע את הבחינה בכתב וגם באופן מקוון.
ההרשמה לבחינה נעשית דרך האתר של ה-Hanban, עד 30 יום לפני מועד הבחינה בכתב, ועד 10 ימים לפני מועד הבחינה הממוחשבת (אשר איננה זמינה בישראל, נכון להיום).
בשנת 2010 מספר הרמות צומצם מ־11 ל־6, מבנה השאלות השתנה וכן נוספה מטלת כתיבה החל מהרמה השלישית.
בדומה לגרסה הקודמת, ככל שעולה רמת הבחינה, נדרש ידע מורכב יותר של השפה וכן נדרשת שליטה באוצר מילים גדול יותר.
שינוי קטן ברשימת אוצר המילים נערך בשנת 2012.
מבחן ה HSK כולל בחינה בכתב ובחינה בעל פה הנערכים בנפרד.
המבחן בעל פה ידוע בכינוי HSKK (בסינית: 汉语水平口语考试.
הבחינה מורכבת מ2–3 חלקים - שמיעה, קריאה וכתיבה.
השאלות הן סגורות (כלומר בעלות תשובה נכונה אחת בלבד) מלבד החלק של הכתיבה.
במבחן HSK1 כל הסימנים מופיעים לצד התעתיק הסיני.
2 300 150 347 173 35 שאלות, 25 דקות 25 שאלות, 22 דקות מיועד ללומדים שיכולים להשתמש בצורה פשוטה וישירה, וליישם אותה בצורה בסיסית בחיי היום יום שלהם.
ברמת HSK2 כל הסימנים מופיעים לצד התעתיק הסיני.
3 600 300 617 270 40 שאלות 30 שאלות 10 פריטים מיועד ללומדים שיכולים לעשות שימוש בסינית כדי לספק את צורכי היום יום שלהם, כולל בלימודים ובעבודה, ויכולים להשלים את רוב המטלות התקשורתיות בהן הם נתקלים במהלך ביקורם בסין.
4 1200 600 1064 447 45 שאלות 40 שאלות 15 פריטים מיועד ללומדים שיכולים לדון במגוון יחסית רחב של נושאים בסינית, ויכולים לתקשר עם דוברים ילידים ברמה גבוהה.
5 2500 1300 1685 621 45 שאלות 45 שאלות 10 פריטים מיועד ללומדים שיכולים לקרוא עיתונים ומגזינים בסינית, לצפות בסרטים סינים, ויכולים לכתוב ולשאת נאומים ארוכים בסינית.
6 5000 2500 2663 978 50 שאלות 50 שאלות 1 חיבור מיועד ללומדים שיכולים להבין בקלות כל סוג של מידע תקשורתי בסינית, ויכולים להביע עצמם באופן שוטף בכתב ובעל פה.
בכל חלק ניתן לצבור עד 100 נקודות.
ב HSK 1-2 ניתן לצבור עד 200 ונדרשות 120 נקודות על מנת לעבור את הבחינה בהצלחה.
ברמות הגבוהות, ניתן לצבור עד 300 נקודות, ועל מנת לעבור את הבחינה דרושות 180 נקודות לפחות.
מדובר בציון כולל לבחינה, ומכאן שאין מינימום של נקודות לצבירה בכל אחד מחלקי המבחן (ניתן להצליח מאוד בחלק אחד על חשבון חולשה בחלק אחר).
המבחן בעל פה הוא מבחן נפרד המכיל שלוש רמות, אולם הן מיועדות להתאים לשש רמות הבחינה הכתובה.
מבנה המבחן בעל פה - HSKK רמת HSK רמת HSKK סימן
בישראל ניתן כיום ללמוד סינית בבתי ספר ברמת בגרות 5 יחידות, באוניברסיטאות, ובקורסים פרטיים.
בוגרי תיכון שולטים בכ-600 סימנים, ורמת הסינית שלהם תואמת למדרג YCT4 (הדומה ל-HSK עבור נוער), השקול בערך לרמת HSK3. תלמידי אוניברסיטה לתואר ראשון בלימודי אסיה בדרך כלל יכולים לגשת לבחינת HSK4 בשנתם השלישית, ולרמות הגבוהות יותר בתואר השני.
HR 244 הוא כוכב הסדרה הראשית לבן-צהבהב הממוקם בקבוצת הכוכבים קסיופאה.
בהירותו הנראית של הכוכב היא 4.82 והוא ממוקם במרחק של 61.1 שנות אור (18.74 פארסק) מכדור הארץ.
הכוכב בעל סיווג ספקטרלי של F9V מה שאומר שהכוכב מתיך מימן בליבתו.
הכוכב בעל מסה של 1.194 מסות שמש ורדיוס של 1.74 רדיוסי שמש.
HS 2000 הוא אקדח פולימרי חצי אוטומטי (דומה לגלוק 19) בקוטר 9 מ"מ, שפותח על ידי חברת הקרואטית (Hrvatski Samokres 2000).
מיוצר גם בשם ספרינגפילד XD.
HS Produkt נוסדה בשנת 1991, לאחר הכרזת העצמאות והבחירות הדמוקרטיות הראשונות של הרפובליקה של קרואטיה, בשם I.M.
עם הקמתה, שכנה החברה בעיר אוזלי (Ozalj), כחמישים קילומטרים מעיר הבירה זאגרב.
בתחילת 2001, לאחר ההצלחה הבינלאומית של האקדח HS 2000, וביקוש גדול לייצור בשוק הגלובלי, העבירה החברה את קו הייצור שלה לעיר קרלובץ (Karlovac).
אקדח HS 2000 הוא השלישי בשורה של אקדחים חצי אוטומטיים מתוצרת HS Produkt והוא בוסס על הידע והניסיון שנצברו בפיתוח וייצור הדגמים קודמים.
שני הדגמים שקדמו לו היו PHP (Prvi Hrvatski Pistolj) ודגם HS 95, אשר יוצרו במהלך מלחמת העצמאות הקרואטית ונמסרו לשימוש משרד הביטחון הקרואטי.
באמצע 2001, נחתם חוזה ארוך טווח עם חברת הנשק האמריקאית "ספרינגפילד" (), אשר החלה להיות הנציג הראשי של HS Produkt עבור שוקי צפון אמריקה.
אחרי שנה של שיתוף פעולה קיבל האקדח תו תקן איכות כפי שדרש השוק האמריקאי.
HS Produkt מייצאת 95% מתוצרתה לשוק האמריקאי ובנוסף חברת ספרינגפילד החלה לייצר את האקדח במפעליה בשם ספרינגפילד XD (השם המלא: Springfield X-treme Duty).
האקדח נמצא בשימוש הכוחות המזוינים של קרואטיה, משטרת קרואטיה, כוחות הביטחון של בוסניה והרצגובינה, מקדוניה ויחידות משטרה ורשויות אכיפה נוספות בארצות הברית.
HS Produkt מייצרת גם רובה סער VHS, שהוא רובה השירות של משרד הביטחון הקרואטי (בגרסת בולפאפ ובקליבר 5.56x45 מ"מ נאט"ו).
לרובה הסער יש גם תוספות כגון מטול רימונים וכוונת טלסקופית "נקודה אדומה" (red point).
גוף האקדח עשוי פולימר (בדומה לאקדחי חברת גלוק), המחלק, הקנה והכוונות עשויים פלדה.
לאקדח שלוש הגנות: הגנת נוקר - המונעת נקירה ופליטת כדור במקרה נפילת האקדח, הגנת הדק - על ההדק, המונעת לחיצה אקראית, ומשבת באחורי הקת - אשר מונע גם את דריכת האקדח וגם שחרור נקירה אם האקדח אינו אחוז כראוי.
אין ניצרה כמו באקדחים רבים אחרים.
על המחלק ישנם שני ציינים: ציין באחורי המחלק, המציין כי הנוקר דרוך, וציין בגב המחלק, המציין המצאות כדור בקנה.
שניהם ניתנים הן לראיה ויזואלית והן לתחושה במישוש.
האקדח מיוצר הן על ידי חברת HS Produkt והן על ידי חברת ספרינגפילד, בדגמים ובגדלים שונים ובהתאמה לסוגי תחמושת שונים.
HS-9 - אותו HS 2000 סטנדרטי בשינוי שם וכמעט ללא שינוי מעבר לזה.
HS G2 - סדרת דגמי דור שני של האקדח בקליבר 9 מ"מ, כולל אפשרויות להוספת עזרים טקטיים ושיפור הארגונומיה.
SF - עיצוב מחודש של האקדח בסדרה בת כמה תת-דגמים לשימושים שונים בקליבר 9 מ"מ.
S - אקדח מוקטן וקומפקטי בעל קליבר 0.45ACP , קל לנשיאה ולהסתרה שיכול לשמש כאקדח גיבוי, באורך 163 מ"מ, משקל כ-650 גרם ומחסנית בת 5–6 כדורים, מיוצר בכמה דגמים דומים.
H11 - שני דגמי אקדח 9 מ"מ זעיר ("מיקרו קומפקטי") באורך כולל של 153 מ"מ ובמשקל של כחצי ק"ג עם מחסנית של 11–13 כדורים.
VHS 2 - רובה סער בולפאפ בקליבר 5.56x45 מ"מ נאט"ו, פיתוח של רובה VHS.
VHS BG - מטול רימונים בקליבר 40X46 מ"מ שיכול לשמש בפני עצמו או כעזר לרובה VHS.
HR 6801 הוא כוכב כפול אשר ממוקם בקבוצת הכוכבים קשת.
סיווגו הספקטרלי של הכוכב הראשי הוא K0III (ענק כתום).
הכוכב בעל בהירות נראית של 4.96 ובהירות מוחלטת של 0.49. מרחקו של הכוכב מכדור הארץ הוא 256 שנות אור (78 פארסק) בהתבסס על פרלקסה.
הכוכב המשני הוא בעל בהירות נראית של 11.51.
הכוכב כונה 1 בקשת לפי ציון פלמסטיד, אבל עכשיו הוא מגדר כ-11 בקשת.
תוכנה לניהול בטיחות, גהות, איכות סביבה, איכות – HSEQ (בעברית: תוכנה לניהול בטיחות, גהות, איכות סביבה, איכות; HSEQ, ראשי תיבות: Health, Safety, Environment, Quality) היא תוכנה המשמשת למטרת מעקב ותיעוד, תכנון וניהול אפקטיבי של תהליכי בטיחות, גהות, איכות הסביבה, איכות ונוהליהם.
ההבדל בין המונחים ‚HSE', ‚EHS' ו־‚HSEQ' הוא בסדר ראשי התיבות באנגלית והוספת תחום האיכות בשנים האחרונות.
משרד העבודה הוא הממונה על נושא בטיחות וגהות בתעסוקה בישראל מבחינת רגולציה ואכיפה.
הארגון המקצועי המרכז בישראל את נושא הבטיחות נקרא המוסד לבטיחות וגיהות, זהו תאגיד סטטוטורי, מלכ"ר, שהוקם ב־1954, המוס"ל אינו עוסק בפעילות של פיקוח ואכיפה, שכן אלה פעולות שעליהן אמון הרגולטור, משרד העבודה.
יחידת „פלס", היחידה המשטרתית לחקירת תאונות עבודה, הוקמה בסוף שנת 2018 כחלק מהיחידה הכלכלית של להב 433 בשיתוף נציגים ממשרד העבודה והרווחה.
הייעוד שלה הוא להגביר את האכיפה ואת המניעה בתחום תאונות העבודה – דבר שאמור להוביל להגשת כתבי אישום איכותיים כנגד גורמים המזוהים עם הפרת החוק בתחום הבטיחות, להגביר את ההרתעה, לקבוע נורמות עבודה בטוחות ולהגביר את הציות לחוק.
החקיקה בתחום הבטיחות והבריאות התעסוקתית מטילה, בראש ובראשונה, אחריות על המעסיק לדאוג לקיומה של סביבת עבודה בטוחה עבור העובד.
בכלל זה נדרשים ביצוע בדיקות סביבתיות תקופתיות, לרבות וידוא שקיימות בדיקות רפואיות תקופתיות, ואספקת ציוד מגן המתאים לסוג העבודה ולעמדה שבה מוצב העובד.
כמו כן, נדרשות הדרכת העובדים ביחס לטיב עבודתם ולדרכים והאמצעים להימנעות מסכנה הכרוכה לעיתים בעבודה ובאופן כללי, והקפדה על קיומה של סביבת עבודה בטוחה ובטיחותית עבור העובד.
מעסיקים נדרשים להתייחס להיבטים של בטיחות ובריאות העובדים גם בעת בחירת קבלן שירות או קבלן כוח אדם.
הרציונל העומד מאחורי הטלת האחריות בראש ובראשונה על המעסיק טמון בעובדה שהמעסיק מַכיר את המפעל ואת התהליכים המתרחשים בו בכל עת ועת באופן הטוב ביותר.
בהתאם לזאת, בידיו מצויים – או לפחות אמורים להיות מצויים – הכלים הטובים ביותר להכרת תהליכי העבודה, החומרים והציוד המצויים במקום העבודה, ובכלל זה הסיכונים הצפים ונגרמים עקב השימוש בהם, וכן הוא בעל האמצעים לשמירה על בטיחות ובריאות העובדים.
כמו כן, מטיל חוק ארגון הפיקוח את החובה על המעסיק לְמַנות, במצבים מסוימים, גופי בטיחות פנים מפעליים ובכלל זה, נאמן בטיחות, ועדת בטיחות וממונים על הבטיחות.
בנוסף, מחויב המעסיק להסתייע בגופי בדיקה חיצוניים בעלי מומחיות מיוחדת לנושאים המחייבים התמחות מקצועית ייחודית.
כך למשל, קיימים בודקים מוסמכים בתחומים השונים, לרבות מתקני הרמה, מעליות, עגורנים וכיוצא בזה, בודקים מוסמכים לגורמי סיכון כימיים ופיזיקליים, שבהם חייבים המפעלים להסתייע לצורך קיומן של הבדיקות השונות המתחייבות על פי הדין.
כמו כן, רשאים המפעלים להסתייע בגורמים חיצוניים לשם ביצוע הדרכות לעובדים בתחומים השונים.
החוקים והתקנות השונים אף מטילים חובות על העובדים עצמם, בכל הנוגע לשמירה על בטיחותם.
התקנות דורשות קיומה של תוכנית שיטתית פרואקטיבית לניהול הבטיחות במקום העבודה, כדי למנוע תאונות עבודה ומחלות מקצוע, לצמצם את הסיכונים ולמלא אחר דרישות החקיקה בנושאי בטיחות ובריאות תעסוקתית.
בתקנות נקבעו למחזיק במקום העבודה חובות ברורות הכוללות: הצהרה על מדיניות הבטיחות, אישור התוכנית בחתימתו, מינוי אחראים, קביעת לוח זמנים ליישומה של התוכנית ובקרה על יישומה.
המחזיק נדרש להחליט לגבי הקצאת משאבים ליישומה של התוכנית.
ISO 45001 ארגון התקינה הבינלאומי, התקן בינלאומי החדש לבטיחות ובריאות תעסוקתית, פורסם ב־15 במרץ 2018. קדמו לכך דיונים שנמשכו למעלה מארבע שנים, של נציגים מלמעלה מ־70 מדינות, על הדרך הטובה ביותר לנהל בריאות ובטיחות תעסוקתית בקנה מידה עולמי.
ISO 45001 הוא הסטנדרט העולמי הראשון מסוגו, המעניק לארגונים מסגרת מקובלת בעולם לשיפור בריאות ובטיחות העובדים, צמצום הסיכונים במקום העבודה ויצירת תנאי עבודה בריאים ובטוחים יותר.
קביעת מטרות, יעדים ותוכניות להשגת המחויבות המעוגנת במדיניות של הארגון בתחום הבטיחות;
ניהול הבטיחות בארגון באמצעות זיהוי הערכה ובקרה של סיכונים ושל מפגעים קיימים ופוטנציאליים;
קביעת מבנה האחראי לנושא הבטיחות, דרישות הדרכה מודעות וכשירות שונות לכל עובדי הארגון בכל תחומי הפעילות ולכל אורך השנה;
היערכות ותגובה למצבי חירום וביצוע תרגולים, תיעוד והפקת לקחים ויישומם;
חקירת תאונות ומקרי „כמעט־ונפגע", הסיבות לאלו ופעולות מתקנות ומונעות למקרים פוטנציאליים.
מטרת התקן החדש היא לעודד מקומות עבודה ברחבי העולם להפוך לבטוחים ובריאים יותר.
תקופת המעבר לתקן החדש היא 3 שנים מיום פרסומו.
תקן ISO 45001 משלב בתוכו ומתואם עם התקנים הבאים: תקן מערכת לניהול איכות סביבתי ISO 14001:2015, תקן לניהול מערכת איכות ISO 9001:2015 ותקן 18001 OHSAS.
כמו כן, בכתיבת התקן נלקחו בחשבון הנחיות ארגון העבודה הבינלאומי, הסכמים בינלאומיים ותקנים לאומיים שונים.
למעשה, תקן 45001, שמיועד להחליף את התקנים הקודמים, מציין את הסטנדרטים החדשים לתחום HSEQ שכוללים בין היתר שימוש בכלים טכנולוגיים כדוגמת תוכנה ואפליקציה ככלי למטרת השגת היעדים הנדרשים לנושאי בטיחות, גהות ואיכות סביבה.
חוק החברות, התשנ"ט–1999, כפי שהוא מפורש בשנים האחרונות, מטיל את האחריות בנוגע לנושאי בטיחות, גהות ואיכות הסביבה על בעלי חזקה, כלומר מנהלי החברות ובעלי החברות.
תוכנות ואפליקציות לניהול תחום HSEQ הן חלק ממנגנוני הפיקוח והבקרה של המנהלים ושל חברי הדירקטוריון על נושאי בטיחות, גהות, ואיכות סביבה; שימוש בתוכנה מפורש כחלק מחובת המעסיק לספק אמצעים לביצוע תפקידו של ממונה הבטיחות.
תוכנה לניהול בטיחות, גהות, איכות סביבה אינה מיועדת להחליף את הדרישות החוקיות לפעילות הארגון; וכן אינה באה במקום ממונה הבטיחות ואיכות סביבה, אלא מטרתה לייעל ולתמוך בפעילותם, לבקר ולנהל את הפעילות.
תוכנת HSEQ היא חלק ממשפחת מערכות המידע הניהוליות .
בשונה מתוכנות Enterprise resource planning שהחלו להופיע בשנות ה־90, תוכנות HSEQ החלו להופיע, בעיקר באוסטרליה ובארצות הברית, בעשור הראשון של המאה ה־21.
בחמש השנים האחרונות משנת 2014 ישנה צמיחה בהטמעת תוכנות לניהול בטיחות HSEQ משולבות אפליקציות ייעודיות, וזאת מכיוון שיש חשיבות גדולה ליכולת לדווח מהשטח על תקריות ולנהל ביקורות.
הפעילות של ממונה הבטיחות מורכבת מעבודת משרד לצד עבודת שטח, ולכן ההתפתחות הטכנולוגית בתחום הסמארטפונים והטאבלטים הייתה מפתח להתפתחות בנושא תוכנות משולבות אפליקציה HSEQ.
על פי תקנות ארגון הפיקוח על העבודה (ממונים על הבטיחות), תשנ"ו–1996, חובת המעסיק לספק לממונה הבטיחות את כל האמצעים הדרושים לביצוע תפקידיו, ולאפשר לו לבצעם ולוודא כי הוא ממלא תפקידיו.
נכון לשנת 2019, כאשר ישנה זמינות לטכנולוגיה, ברור שלא מצפים ממונה הבטיחות לנהל את תפקידו בעזרת דפי נייר; מכך ניתנת פרשנות לתקנה זו לשימוש בתוכנה ואפליקציה לנושא כחלק מחובת המעסיק לספק אמצעים לביצוע תפקידו של ממונה הבטיחות.
תכנון וניהול אפקטיבי של תהליכי בטיחות, גהות ואיכות הסביבה, איכות המסייעת לפעילות עסקית תקינה ורציפה.
חיסכון כספי הנובע מהפחתת כמות אירועי הבטיחות, תאונות העבודה והמחלות התעסוקתיות.
הפחתת סיכונים ומפגעים שבאחריות הארגון, תוך שיפור מתמיד ופעולות מתקנות להפחתת הסיכונים.
מאגר מידע מרכזי לכלל המידע והנתונים, שמאפשר אחזור מידע בקלות וגם ושליטה במידע הרב שנאגר לאורך השנים וניהולו.
פרואקטיבית המסייעת לניהול ותפעול שוטף ועמידה ביעדים.
אפשרויות לדיווח מהשטח בקלות ויעילות, ובכך מעודד את העובדים להיות פעילים ולשתף פעולה.
שליטה ובקרה על ידי דוחות המאפשרים יכולות ניתוח ושיתוף הדוחות.
מאפשרת להבין ולנהל טוב יותר את הבטיחות בעבודה, גהות, איכות הסביבה על ידי: מיפוי סיכונים, דיווח על תקריות, תזכורות לקיום נהלים, בקרה וביקורות, פעולות נדרשות לעמידה בנהלים וכו'.
בתפיסה העסקית אין מפעל איכותי שאינו גם בטיחותי ושומר על בריאות העובד ואיכות הסביבה.
נמצא שיש קשר ישיר בין שמירה על נוהלי בטיחות, גהות ואיכות סביבה לבין איכות ותרבות ארגונית חיובית המובילה לצמיחה והצלחה עסקית.
לפיכך, תחום ה־HSE הורחב, בכך שהתווסף תחום האיכות Quality ליצירת המונח HSEQ, ראשי התיבות של „Health, Safety, Environment, Quality".
התוכנות המובילות לשימוש בתחום כבר נקראות „תוכנות HSEQ", ומכילות את כלל המודולים הנדרשים והקישורים התהליכיים ביניהם בארבעת התחומים: בטיחות, גהות, סביבה ואיכות.
בישראל התוכנה הוותיקה והנפוצה ביותר היא „בטיחושבת" של חברת דאס.
HP סאיטקס (או HP Scitex) היא חטיבה של חברת HP העולמית, העוסקת בייצור מכונות דפוס דיגיטלי.
החטיבה מפתחת ומספקת פתרונות דפוס דיגיטליים לשוקי האריזות ושוק השילוט.
חטיבת סאיטקס מורכבת ממטה הממוקם בנתניה, הכולל מרכז מחקר ופיתוח, כספים, שיווק ושירות; מפעל לייצור מכונות דפוס הממוקם בקיסריה; מפעל לייצור דיו הממוקם בקרית גת ומפעל דיו נוסף בפוארטו ריקו.
בנוסף, מערכות הדפוס מהדור החדש של סאיטקס מבוססות על טכנולוגית הזרקת דיו תרמית (Thermal InkJet) של HP.
הדיו שפיתחה HP עבור מערכת הדפוס הוא מבוסס-מים ועומד בתקנים המחמירים ביותר לאריזות מזון.
טכנולוגיית ה-HDR מבוססת על ראשי Piezo inkjet ודיו UV.
HP סאיטקס היא תוצר של מיזוגים ורכישות החל משנות השישים.
סאיטקס קורפוריישן בע"מ נוסדה בשנת 1968 ברחובות על ידי אפי ארזי, כחברת "טכנולוגיה מדעית בע"מ" ועסקה בייצור מכונות ממחושבות לענף הטקסטיל.
מקור השם "סאיטקס" נובע מ-Scientific Textile, השוק העיקרי של החברה באותה עת.
בתחילת שנות ה-70 החלה החברה למכור את מכונות הטקסטיל בארצות הברית.
בשנת 1979 הפוקוס של החברה השתנה לעיבוד תמונות צבע כך שיהפוך את תהליך הקדם דפוס ובעיקר את תהליך ייצור הגלופות לדיגיטלי.
בשנת 1980 הונפקו מניות החברה בבורסת נאסד"ק בעזרתו של איש הכספים של החברה, ארתור לאו ופרד אדלר, משקיע אמריקאי מאבות תעשיית הון הסיכון.
בשנת 1998, רכשה סאיטקס קורפוריישן את חברת "עידנית טכנולוגיות", בראשות דוד רייס.
עידנית נוהלה כיחידה עסקית עצמאית תחת סאיטקס קורפוריישן עם אחריות מלאה להרחיב את נוכחותה של סאיטקס בשוקי הדפוס.
באותה שנה, רכשה סאיטקס קורפוריישן את פעילות ה-Super Wide Format של חברת "מתן מדפסות דיגיטליות", בראשותו של דב עופר, ויצרה בתוך חברת סאיטקס קורפוריישן את סאיטקס הדפסה בפורמט רחב בע"מ (Scitex Wide Format Printing Ltd).
בשנת 2000 חברת "קריאו", מתחרה קנדית של סאיטקס שמייסדיה הם ישראלים, עמוס מיכלסון ודן גלברט, רכשה חלק מפעילות סאיטקס קורפוריישן, למעט חטיבות סאיטקס דיגיטל פרינט באוהיו וסאיטקס פורמט רחב, שהפכה לחברת סאיטקס ויז'ן.
באותה שנה רכשה סאיטקס ויז'ן את TechINK והמשיכה עם פעילות זו עד 2013.
בשנת 2001, סאיטקס ויז'ן, בהנהגתו של דייוויד רייס, רכשה את טכנולוגית ה-Flatbed של Siantec.
חברת "אפריון דיגיטל בע"מ", בניהולם של מיקי נגלר ואבי הופרט, מוזגה ב-2003 עם סאיטקס ויז'ן בהנהגתו של דב עופר.
ב-2005 נמכרה סאיטקס ויז'ן, שעסקה באותה עת בפיתוח פתרונות ההדפסה בפורמט רחב, לחברת היולט פקארד האמריקאית, כולל שם המותג.
לאור זאת, החברה שינתה את שמה ל-HP סאיטקס.
בשנת 2008, HP רכשה את "נור מקרו-פרינטרס", יצרנית פתרונות הדפסה בפורמט רחב.
בנובמבר 2015, התפצלה חברת היולט פקארד לשתי חברות נסחרות, שתיהן חברות Fortune 100:
HP סאיטקס ממשיכה להיות חלק מחטיבת הדפוס הגרפי של HP.
הארווי ליי קנטוול , הידוע גם בשם הבמה שלו HRVY, הוא זמר, רקדן, ומגיש טלוויזיה אנגלי.
הוא הגיש את תוכנית הטלוויזיה Friday Download ב-CBBC בין השנים 2014 ל-2015. בשנת 2020 נודע כי הוא עתיד להשתתף בעונה ה-18 של התוכנית Strictly Come Dancing.
הוא למד שם באקדמיית לי, אותה עזב ב-2015. HRVY אומר שהוא ראה בג'סטין ביבר מודל לקריירה שלו.
קנטוול שיחק את מיילס בעונה הראשונה של סדרת האינטרנט "Chicken Girls", המשודרת בערוץ היוטיוב של רשת Brat.
קנטוול היה חלק מצוות ההגשה בתוכנית הטלוויזיה Friday Download של ה-CBBC בין העונה השביעית לתשיעית.
ב-26 בפברואר 2020, הוא הופיע בפרק של תוכנית השירה של ה-CBBC, בתור אורח שבא להפתיע את המתמודדים, שלמדו את שירו "Personal" עבור תחרות השירה של אותו שבוע.
הוא השתתף גם כיועץ באותו פרק, במהלך אתגר הקליפ.
בספטמבר 2020, נודע כי הוא עתיד להשתתף בעונה ה-18 של תוכנית הריקודים הבריטית Strictly Come Dancing, שם הוא חבר לג'נט מנררה.
קריירת המוזיקה של HRVY התחילה ב-20 בדצמבר 2013, עם יציאתו לאור של הסינגל הראשון שלו, "Thank You".
במאי 2014, הוא הופיע יחד עם ליטל מיקס כאמן רקע במהלך סיבוב ההופעות השני של הלהקה, Salute Tour, לצד להקת הבנות .
לאחר שחתם בחברת התקליטים וירג'ין EMI בפברואר 2017, הוא הוציא את מיני-אלבום הבכורה שלו, Holiday, שכולל את הסינגלים "Holiday" ו-"Phobia".
בנובמבר 2017, HRVY הוציא את המיני-אלבום Talk to Ya, שכולל את הסינגל "Personal", שהפך לשיר הכי מפורסם של הזמר עם מעל ל-200 מיליון צפיות ביוטיוב.
בווידאו קליפ לשיר, מופיעה כוכבת הרשת לורן גריי.
בעקבות ההצלחה, לקח חלק בסיבוב הופעות לחג המולד 2017, לצד להקת הבנים Road Trip.
באפריל 2018, HRVY הופיע כאמן רקע של להקת The Vamps, במהלך סיבוב ההופעות שלהם, Night and Day Tour לצד ג'ייקוב סרטוריוס, ניו הופ קלאב, מגי לינדמן וקונור מיינרד.
ב-25 באפריל 2018, הוא הוציא את הסינגל "Hasta Luego" בהשתתפות הזמרת הקובנית-אמריקאית מאלו טרבחו.
באוגוסט 2018, הוא היה מועמד, בפעם הראשונה, לפרס ברזילאי, בטקס BreakTudo Awards לשנת 2018, בקטגוריית האמן הבין-לאומי החדש (International New Artist).
בספטמבר 2018, הוא הוציא את הסינגל "I Wish You Were Here" שקודם בהופעה בטקס פרסי הנוער של BBC Radio 1. HRVY הופיע גם ברשימת Brit List של BBC Radio 1 באותו זמן.
באותה שנה, הוא הופיע גם ברשימת "סיפורי ההצלחה הגדולים של 2018" (Top Success Stories of 2018) של CelebMix, יחד עם חברת הניהול שלו, "Alphadog Management".
ביוני 2019, הוא שיתף פעולה עם ההרכב הדרום-קוריאני NCT Dream הנמצא במסגרת SM Entertainment, בשיר "Don't Need Your Love", שיצא לאור ב-6 ביוני 2019. ב-17 ביולי 2020, הודיע על אלבום הבכורה שלו .
האלבום היה מתוכנן לצאת ב-20 בנובמבר 2020, אך לבסוף יציאתו בוטלה.
שםפרטי האלבום לא יצא לאור
שםפרטי האלבוםHoliday יצא לאור: 25 ביולי 2017
פורמט: הורדה דיגיטליתTalk to Ya יצא לאור: 30 בנובמבר 2017
שנהשםמיקומי שיאאלבוםבריטניהסקוטלנדאירלנד2014"Thank You"73— —2017"Holiday"(בהשתתפות רדפו)———Holiday(בהשתתפות סטיילו ג'י)———"Phobia"———"Talk to Ya"———Talk to Ya"I Won't Let You Down"———"Personal"6233942018"Hasta Luego"{{ביאור|"Hasta Luego", "Younger", "Unfamiliar", "Be Okay" ו-"Good Vibes" מופיעים במהדורת הדלוקס של האלבום {{משמאל לימין|"Can Anybody Hear Me?}} שלא יצא לאור.|שם=דלוקס}}(עם מאלו טרבחו)
HQM Sachsenring GmbH היא חברה גרמנית לייצור מכוניות.
המפעל הוקם במקור בשנת 1904. בתקופת גרמניה המזרחית הוא היה מייצר רכב פופולאי מדגם טראבנט.
לאחר איחוד גרמניה ייצור מכוניות הופסק.
כיום הוא נמצא בבעלות פולקסווגן ומייצר חלקים למכוניות מדגם גולף ופאסאט.
החברה הוקמה בעיר צוויקאו בשנת 1904 על ידי מהנדס רכב גרמני אוגוסט הורך.
המפעל היה מייצר מכוניות מסוגים שונים.
במהלך שנות ה-20 של המאה ה-20 הדגש הושם על מכוניות יוקרה.
בשנת 1932 המפעל נכלל בקונצרן Auto Union.
לאחר סיום מלחמת העולם השנייה העיר נכללה בשטח הכיבוש הסובייטי.
בשנת 1948 היה ניסיון לחדש ייצור מכוניות יוקרה על בסיס דגם Horch 930S שלא הצליח.
במקום זה החל ייצור סדרתי של משאית מדגם Н3 בעל יכולת העברת משא עד 3 טון.
כמו כן בוצע תכנון של טרקטור שייצרו הועבר למפעל בעיר נורדהאוזן.
בשנת 1958 החל ייצור משאית מדגם Н3А שנמשך עד לשנת 1958.
בשנת 1954 הוחלט לחזור לייצור מכוניות נוסעים.
בשנת 1955 הוצג דגם שהחל משנת 1957 היה מיוצר תחת שם Sachsenring P240. באותה שנה שם החברה הוחלף ל-VEB Sachsenring Kraftfahrzeug- und Motorenwerk Zwickau הוא איבד אזכור של שם מייסד בדגמים.
בשנת 1958 בוצע איחוד עם מפעל שהיה בעבר בבעלות אאודי ושם הוחלף ל-VEB Sachsenring Automobilwerke Zwickau.
החברה החלה בייצור מכוניות מדגם טראבנט.
זו הייתה המכונית הפופולרית ברחבי גרמניה המזרחית.
עד לשנת 1991 נבנו כ-3.7 מיליון מכוניות.
בשנת 1992 הבעלות הועברה לפולקסווגן והמפעל הוסב לייצור חלקים מתוצרת הקונצרן.
בשנת 2013 החלו הליכים של פשיטת רגל.
חלקים מהחברה נמכרו לבעלות אחרת ומספר שנים נמשך ייצור בלמים לרכב.
חלקים אחרים הועברו לבעלות חברה חדשה שממשיכה לפעול בתחום תעשיית הרכב.
מודל HRU (מודל Harrison, Ruzzo, Ullman) הוא מודל אבטחת מידע ברמת מערכת ההפעלה אשר מטפל בשלמות זכויות הגישה במערכת.
המודל הוא הרחבה של מודל גרהם-דנינג, ומבוסס על הרעיון של קבוצה סופית של נהלים זמינה לעריכת זכויות הגישה של ישות על אובייקט .
הוא נקרא על שם שלושת מחבריו, מייקל א.
לצד הצגת המודל, הריסון, רוצו ואולמן דנו גם באפשרויות ובמגבלות של הוכחת בטיחותן של מערכות באמצעות אלגוריתם.
מודל HRU מגדיר מערכת הגנה המורכבת מקבוצה של זכויות גנריות R ומערכת של פקודות C.
תיאור מיידי של המערכת נקרא תצורה ומוגדר כ- N-יה סדורה של הנושאים הנוכחיים , חפצים נוכחיים ומטריצת גישה .
מכיוון שהנושאים נדרשים להיות חלק מהאובייקטים, מטריצת הגישה מכילה שורה אחת לכל נושא ועמודה אחת לכל ישות ואובייקט.
ערך לישות ולאובייקט מהווה תת-קבוצה של הזכויות הגנריות .
הפקודות מורכבות מפעולות פרימיטיביות ויכולות לכלול גם רשימה של תנאים מוקדמים המחייבים זכויות מסוימות להיות נוכחות עבור זוג של נושאים וחפצים.
הבקשות הפרימיטיביות יכולות לשנות את מטריצת הגישה על ידי הוספה או הסרה של זכויות גישה עבור זוג נושאים ואובייקטים ועל ידי הוספה או הסרה של נושאים או אובייקטים.
יצירת נושא או אובייקט מחייבת שהנושא או האובייקט לא יהיו קיימים בתצורה הנוכחית, בעוד שמחיקה של נושא או אובייקט מחייבת שהוא היה קיים לפני המחיקה.
בפקודה מורכבת, רצף של פעולות מבוצע רק כמכלול.
פעולה כושלת ברצף גורמת לכל הרצף להיכשל, סוג של טרנזקציית מסד נתונים .
הריסון, רוצו ואולמן דנו האם קיים אלגוריתם שלוקח תצורה ראשונית שרירותית ועונה על השאלה הבאה: האם יש רצף שרירותי של פקודות שמוסיף זכות גנרית לתא של מטריצת הגישה במקום בו היא לא הייתה.
הם הראו שאין אלגוריתם כזה, ולכן הבעיה אינה ניתנת להכרעה במקרה הכללי.
הם גם הראו מגבלה של המודל לפקודות עם פעולה פרימיטיבית אחת בלבד כדי להפוך את הבעיה לניתנת להכרעה.
HSPA1L הוא חלבון סוכך (שפרון) שבבני אדם מקודד על ידי גן בעל שם זהה, הנמצא בכרומוזום 6. חלבון זה הוא חלק ממשפחה של שפרונים הנקראת באנגלית Hsp70, אשר ממאופיינים במבנה דומה, ומשקל מולקולרי של 70 קילודלטון.
בהיותו שפרון, חלבון זה מקל על קיפול נכון של חלבונים חדשים שתורגמו וקופלו בצורה שגויה, וכן מייצב או מפרק חלבונים מוטנטים.
הפונקציות שלו תורמות לתהליכים ביולוגיים מגוונים, כולל העברת אותות, אפופטוזיס, הומאוסטזיס חלבוני, צמיחה והתמיינות תאית.